ນາງສາວຈາກ Colombia ຖືກຄັດເລືອກໃຫ້ເປັນ ນາງສາວ ຈັກກະວານ ຄົນໃໝ່
ນາງ​ Paulina Vega ເປັນ​ຜູ້​ແຂ່ງຂັນ​ ຄົນ​ທຳ​ອິດ​ ທີ່ມາຈາກ​ປະ​ເທດ Columbia ທີ່​ໄດ້​ຊະນະ​ການ​ປະ​ກວດ ນາງງາມຈັກກະວານ ​ນັບ​ແຕ່​ປີ 1958 ​ເປັນ​ຕົ້ນ​ມາ.
ນາງ Paulina Vega ນາງງາມແຫ່ງ Columbia ໄດ້ຖືກເລືອກເປັນນາງສາວຈັກກະວານຄົນໃໝ່ ໃນການປະກວດ ນາງງາມຈັກກະວານໃນຄ່ຳຄືນວັນອາທິດວານນີ້ ຢູ່ນອກ ນະຄອນ Miami ລັດຟລໍຣິດາ ໃນພາກຕາເວັນອອກສຽງໃຕ້ ຂອງສະຫະລັດ ນາງ Vega ໄວ 22 ປີ ໄດ້ຊະນະນາງ Nia Sanchez ຈາກ ສະຫະລັດ ເປັນລອງນາງສາວຈັກກະວານ ແລະຕໍ່ມາຜູ້ທີ 3 ແມ່ນໄດ້ແກ່ນາງ Diana Harkusha ຈາກປະເທດຢູເຄຣນ ທັງໝົດມີຜູ້ມາເຂົ້າແຂ່ງຂັນ 88 ຄົນ ຊຶ່ງເປີດໂອກາດໃຫ້ພວກ ແມ່ຍິງ ອາຍຸລະຫວ່າງ 18 ຫາ 27 ປີ ທີ່ບໍ່ເຄີຍແຕ່ງງານ ຫຼື ບໍ່ເຄີຍມີລູກມາກ່ອນ ນາງ Vega ທີ່ຮຽນວິຊາດ້ານການປົກຄອງທຸລະກິດ ທີ່ມະຫາວິທະຍາໄລ Bogota ແລະ ເປັນຜູ້ແຂ່ງຂັນ ຄົນທຳອິດ ທີ່ມາຈາກປະເທດ Columbia ທີ່ໄດ້ຊະນະການປະກວດນັບ ແຕ່ປີ 1958 ເປັນຕົ້ນມາ